Source: http://millimalli.blogspot.com/2012/04/
Timestamp: 2018-09-25 19:03:19+00:00
Document Index: 4441056

Matched Legal Cases: ['§ 21', '§ 20', '§ 7', '§ 42', '§ 42', '§ 42']

Millimalli: 04/2012
Riigihange jäeti korraldamata
Riigihangete seaduse kohaselt peab vald korraldama riigihanke menetluse, kui soetatavate asjade või teenuste maksumus on vähemalt 40 000 eurot ehk 625 864 krooni. Vallal on kohustus korraldada hange, et leida odavam teenuse osutaja ja sellega vähendada valla kulutusi.
Audru valla kulud lumetõrjele 2010/2011 aastal olid 98 880 eurot ja 2009/2010 a 73 464, 76 eurot mis ületab riigihanke korraldamise piirmäära, seega vallavalitsus oleks pidanud korraldama riigihanke.
Ka käesoleval aastal (2012/2011 talv) jäeti riigihange lumekoristustöödeks korraldamata väites, et ei oska lume hulka prognoosida. Samas on vallavalitsus toonud välja kulude suurenemise seoses kütuse hindade tõusuga.
Ega eeldatava hinna prognoosimisel erilist isetegevust ja taibukust polegi vaja, sest riigihangete seadus näeb ette täpsed reeglid kuidas eeldatavat maksumust tuleb määrata, väide „ei osanud“ on ebakompetentne, kohatu ja tõsiselt mittevõetav.
Riigihangete seaduse § 21 sätestab kuidas tuleb määrata teenuste (lumetõrje on teenus) hankelepingu eeldatav maksumus.
Riigihangete seaduses § 20 on toodud riigihanke eeldatava maksumuse määramise üldised reeglid ja lg 6 sätestab, et maksumuse määramise aluse valikut ei või kasutada riigihanke teostamiseks kehtestatud korra või nõuete eiramiseks. Kui riigihanke eeldatava maksumuse arvestamine on võimalik mitmel erineval meetodil ja nendest meetoditest vähemalt ühe kasutamisel oleks riigihanke eeldatav maksumus võrdne kas riigihanke piirmääraga või rahvusvahelise piirmääraga või ületaks vastavat piirmäära, peab hankija arvestama riigihanke eeldatava maksumuse selle meetodi alusel.
Neist sätetest tulnuks eeldatava maksumuse määramisel ka lähtuda, võttes aluseks eelneva aasta tegeliku kulu lumekoristusele, mis oli 98 880 eurot see on selgelt suurem kui riigihanke korraldamise kohustuse piirmäär (40 000 eurot).
Audru vallavalitsus rikkus riigihangete seadust ega selgitanud välja teenusepakkujat, kes oleks teostanud lumetõrjetöid vallale kõige soodsamalt.
Vaata tabelit ( siit Lisa) kes tegid vallale 2011/2012 talvel lumekoristustöid.
Hakkab silma, et FIE- d osutasid teenust tunduvalt odavamalt kui OÜ-d
Toon tunnihinded (eurodes) alates kõige kallimast.
OÜ Nurme Teedeehitus 54 R. Kuusemets, A. Rits, K. Kivi
OÜ Mikkpakk 47,74 Mika Juhani Antero Pakka
Põhara Agro OÜ 45,6 Jaanus Põldmaa
OÜ Otsa- Marja 40,8 Õie ja Valdi Killing
Valdur Liivrand FIE 38,4 Valdur Liivrand
OÜ Audru Mõis 36 Vahur Tamm
Ain Mango FIE 31,2 Ain Mango
Meeri Ende FIE 30 Meeri Ende
OÜ Eks Transport 48 Kalle rästas, Liivi Pank
Põldeotsa Suurtalu 27,6 A, Väiko
Lisandus ka valmisolekutasu 150 - 201 euri kuus
kell April 12, 2012
Pane need esimesed käpad ka siis juba maha
Mulle ka ei meeldi mõningaid asju teha. Kui on võimalus valida siis ma valin aga kui ei ole siis tuleb teha nii nagu oled lubanud või seadus ette kirjutab.
Paar päeva tagasi kogesin Siim Suursilla nägemust mis on "põhjus ja tagajärg".
Helistasin valda, et anda edasi teade seoses valla päevadega. Sekretär - asjaajaja võttis toru ja ma ei olnud jõudnud veel oma nime ütlemist lõpetada kui ta teatas, "mul ei ole aega" ja viskas toru hargile.
Kummaline, vallavanem Suursild ei tauninud ametniku sellist käitumist. Vastupidi, ta nautis seda ja tundus, et oligi lausa soovitanud sellist käitumist.
See olevat nüüd ""põhjus ja tagajärg" , sest millimalli kirjutavat vallale pidevalt igasugu kirju ja arupärimisi. Minu küsimusele, kuidas ma siis vajaminevat informatsiooni saan, oled keelanud isegi kellaaega mulle suuliselt öelda, vastas Suursild, et infot saad kodulehelt.
Aitäh, aga mind huvitab hoopis "peenem" informatsioon kui vallamaja lahtioleku ajad.
Siiski enamik vallaametnikke ei ole nii "kuulekad" ja käituvad ametnikule kohaselt.
No mis sa oskad jälle kosta - ega ei oskagi. Võibolla ka üks mõte - võiks panna siis juba need esimesed käpad ka maha.
kell April 10, 2012
Audru vald soetas riigi poolt eraldatud toimetulekutoetuse raha eest omale bussi
Toimetulekutoetus on riigi abi puudusekannatajatele mida vallavalitsus maksab riigieelarve vahenditest.Audru vallavalitsus ei ole kasutanud riigi poolt eraldatud raha sihtotstarbeliselt.
Üle 10 aasta võimul olnud valimisliit "Audru" on minetanud kõik seaduse ja eetilisuse piirid.
Riigi poolt eraldatud toimetuleku raha pannakse häbenematult huugama vallale põhivara soetamiseks.
14.detsember 2006 võttis Audru Vallavolikogu vastu otsuse nr 214 ( siin) mille kohaselt otsustati soetada vallale buss hinnaga 400 000 krooni. Raha otsustati näpata riigi poolt eraldatud puudusekannatajatele ettenähtud toimetulekutoetustest.
Ei tohi - muidugi ei tohi. Aga proovida võib ikka.
Kui see bussi ostmise otsus veel nii ilusti ja südantlõhestavalt sõnastada ( eakate ja puudega inimeste, lastega perede ja ajutiselt toimetulekuraskustesse sattunud perede inimväärse elu tagamiseks), võtab ju jalad nõrgaks.
Nüüd tagab juba aastaid omale selle bussiga inimväärset elu, eakas ja puudega, lastega ja toimetulekuraskustesse sattunud Peep (ta ei ole ainuke, valla musta autoga tagavat omale inimväärset elu toimetulekuraskustesse sattunud Siimu pere liikmed).
Bussi ei kohaldatud vanurite, invaliidide trantspordiks nagu lubati, sellega ei sõidutata hooldekodu vanureid arstile ega osutata muid sotsiaalvaldkonda kuuluvaid transportteenuseid.
Bussi kasutab sotsiaalnõuniku Peep Tarre isikliku sõiduautona, igapäevasteks sõitudeks - ka puhkepäevadel ja puhkuse ajal.
Vanuritekodu juhataja aga tellib lamavate vanurite transpotrtimiseks invatakso, liikumisvõimelisi vanureid trantspordib juhataja oma isikliku sõiduautoga.
Loe volikogu sotsiaalkomisjoni koosoleku protokolli 05.03.2012 ( siin) kus osales ka Jõõpre vanurite kodu juhataja
2. Hooldekodu tarbeks auto ostmine. Jõõpre Vanurite Kodul puudub oma transport. Vajadusel sõidutatakse eakaid linna arstile, kultuuriüritustele eraautodega. Mitmed kliendid on ratastoolides, nende transportimiseks ostetakse teenust SA Pärnu Haiglalt. Hooldekodul võiks olla oma transport, mis oleks kohandatud selliselt, et saaks transportida ka ratastoolides kliente.
Sotsiaaltoetuste määramisel ja maksmisel tuleb lähtuda sotsiaalhoolekande seadusest, mille kohaselt tohib riigieelarvest valla- ja linnaeelarvetele toimetulekutoetuste maksmiseks eraldatud vahendeid ja nende vahendite ülejääki kasutada üksnes abivajavatele isikutele sotsiaaltoetuse maksmiseks või sotsiaalteenuse osutamiseks. Riigieelarvest toimetulekutoetuste maksmiseks eraldatud vahendite ülejäägist sotsiaaltoetuste maksmine muudel eesmärkidel ei ole lubatud.
Nii kirjutab õiguskantsler teostades kontrolli sotsiaaltoetuste maksmise üle Kohtla Järvel (siin). Pane tähele, seal oli probleem hoopis pisem, maksti toetust riigi poolt eraldatud sots rahadest pensionäridele (võinuks maksta ainult abivajajatele pensionäridele). Aga Audru vallas - tule taevas appi- ostetakse selle raha eest hoopis buss.
Sotsiaalhoolekandeseaduse § 7 lg 2 Maavanem või tema volitatud isik teostab järelevalvet maakonnas osutatavate sotsiaalteenuste ja muu abi kvaliteedi ning riigi poolt sotsiaalhoolekandeks eraldatud sihtotstarbeliste rahaliste vahendite kasutamise üle.
Mida arvab Audru valla "kõige suurem sõber" sellisest inimväärse elu tagamisest, puudusekannatajate arvelt?
Ei saa teada, kui ei küsi.
Loomulikult teen vallavalitsusele ka sellekohase arupärimise ja loomulikult tean milline vastus sealt tuleb. Ikka Audru vallavalitsusele kohane. (siin)
Punkt 2-e osas teatame, et valla väikebussi kasutatakse abivajavatele vallaelanikele,sealhulgas ka vanurite kodu elanikele sotsiaalteenuste osutamiseks. Töö iseloomust sõltuvalt tuleb bussi kasutada ka puhkepäevadel ja tööpäevadel pärast kella 16.30 osutamaks abi toimetuleku-raskustes lastega peredele ja eakatele vallaelanikele. Jõõpre Vanurite Kodu juhataja ei pea oma isikliku sõiduautoga vanurite kodu elanikke arstile sõidutama. Selleks otstarbeks on temal alati võimalus tellida vallamajast sõidukit. SA Pärnu Haigla lamavate klientide sõidutamiseks kohandatud väikebussi kasutatakse erandkorras.
Vastutus väikebussi korrasoleku ja kasutamise eest on pandud humanitaarnõunik hr Peep Tarrele.
Väikebussi ostmine on sotsiaalhoolekande seadusega (§ 42 lg 4) kooskõlas.
No näed siis, Jõõpre vanurite kodu juhataja valetab - oi, oi, oi ja vallarahvas, eesotsas millimalliga, on pime.
Vallavanem Siim leidis isegi sotsiaalhoolekande seaduse §-i (§ 42 lg 4) mis tema meelest lubab riigi poolt abivajajatele eraldatud toetuse arvelt vallale põhivara soetada.
Mis imeline § see siis on.
Sotsiaalhoolekandeseaduse § 42 lg 4
käesoleva paragrahvi lõikes 3 nimetatud vahendite ülejäägi korral võib valla- või linnavalitsus maksta abivajavatele isikutele toimetuleku soodustamiseks sotsiaaltoetusi või osutada sotsiaalteenuseid kohaliku omavalitsuse kehtestatud tingimustel ja korras.
.......ja kus siin oli kirjas, et võib vallale põhivara (bussi) soetada.
Vaesus ei ole häbiasi aga lollus küll - eriti kui see tuleb vallavanema sulest.
Nüüd teeb Simmu kenasti rahakoti rauad lahti ja maksab mitte sihipäraselt kasutatud raha (400 000 krooni ) riigile tagasi.
Tule homme tagasi, saad teada kuidas Audru vald rikub riigihangete korraldamise seadust ja millised ettekäänded siis tuuakse
Audru vald soetas riigi poolt eraldatud toimetulek...